ระเบียบกรมปศุสัตว์ระเบียบกรมปศุสัตว์ว่าด้วยการค้น ยึดอายัดอาหารสัตว์ ภาชนะบรรจุ เอกสาร หรือสิ่งใด ๆ เกี่ยวกับอาหารสัตว์ตามกฎหมายว่าด้วยการควบคุมคุณภาพอาหารสัตว์พ.ศ. ๒๕๕๙ โดยที่เป็นการสมควรกำหนดหลักเกณฑ์วิธีการค้น ยึด หรืออายัดอาหารสัตว์ ภาชนะบรรจุเอกสาร หรือสิ่งใด ๆเกี่ยวกับอาหารสัตว์อาศัยอำนาจตามความในมาตรา๖๕ (๔) แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ อธิบดีกรมปศุสัตว์ จึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมปศุสัตว์ว่าด้วยการค้น ยึด อายัดอาหารสัตว์ ภาชนะบรรจุ เอกสาร หรือสิ่งใด ๆเกี่ยวกับอาหารสัตว์ตามกฎหมายว่าด้วยการควบคุมคุณภาพอาหารสัตว์ พ.ศ. ๒๕๕๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้พนักงานเจ้าหน้าที่ หมายความว่าพนักงานเจ้าหน้าที่ตามกฎหมายว่าด้วยควบคุมคุณภาพอาหารสัตว์อาหารสัตว์ หมายความว่าอาหารสัตว์ตามกฎหมายว่าด้วยการควบคุมคุณภาพอาหารสัตว์ภาชนะบรรจุ หมายความว่า วัตถุใด ๆที่ใช้บรรจุหรือหุ้มห่ออาหารสัตว์โดยเฉพาะเอกสาร หมายความว่า กระดาษหรือวัตถุอื่นซึ่งได้ทำให้ปรากฏความหมายด้วยตัวอักษร เลข ผัง หรือแผนแบบอื่นจะเป็นวิธีพิมพ์ ถ่ายภาพ หรือวิธีอื่นอันเป็นหลักฐานแห่งความหมายซึ่งอาจใช้เป็นพยานหลักฐานได้สิ่งใด ๆ เกี่ยวกับอาหารสัตว์ หมายความว่าสิ่งที่อาจใช้เป็นพยานหลักฐานได้ เช่น เครื่องมือ เครื่องใช้ในการผลิตวัตถุที่ห้ามใช้ผสมในอาหารสัตว์ สัตว์ที่ตรวจพบหรือสงสัยว่ามีการใช้วัตถุที่ห้ามใช้ผสมในอาหารสัตว์เป็นต้นผู้ประกอบกิจการอาหารสัตว์ หมายความว่า ผู้ผลิตนำเข้า หรือขายอาหารสัตว์สถานที่เลี้ยงสัตว์ หมายความว่าสถานที่ที่มีการเลี้ยงสัตว์และให้หมายความรวมถึงบริเวณที่ใช้ผลิตอาหารสัตว์และที่เก็บอาหารสัตว์ด้วยข้อ๔ให้อธิบดีกรมปศุสัตว์รักษาการตามระเบียบนี้หมวด ๑อำนาจพนักงานเจ้าหน้าที่ ข้อ๕ในกรณีที่มีเหตุอันควรสงสัยว่ามีการกระทำความผิดตามกฎหมายว่าด้วยการควบคุมคุณภาพอาหารสัตว์ให้พนักงานเจ้าหน้าที่ทำการค้น(๑)สถานที่ผลิต สถานที่นำเข้า สถานที่ขาย หรือสถานที่เก็บอาหารสัตว์ในระหว่างเวลาทำการของสถานที่นั้น(๒)สถานที่เลี้ยงสัตว์ ในเวลาระหว่างพระอาทิตย์ขึ้นถึงพระอาทิตย์ตก(๓)ยานพาหนะที่บรรทุกอาหารสัตว์การค้นของพนักงานเจ้าหน้าที่ต้องพยายามมิให้เกิดความเสียหายและกระจัดกระจายเท่าที่จะทำได้ในการนี้จะขอความร่วมมือจากเจ้าหน้าที่ตำรวจเพื่อร่วมตรวจค้นดังกล่าวนั้นด้วยก็ได้ข้อ๖ในกรณีที่มีการค้นแล้วพบว่ามีการกระทำความผิดหรือสงสัยว่ามีการกระทำความผิดต่อบทบัญญัติแห่งกฎหมายว่าด้วยควบคุมคุณภาพอาหารสัตว์ให้พนักงานเจ้าหน้าที่ทำการยึด หรืออายัดอาหารสัตว์ ภาชนะบรรจุ เอกสาร หรือสิ่งใดๆ เกี่ยวกับอาหารสัตว์นั้นไว้ เพื่อทดสอบ ตรวจหรือวิเคราะห์ หรือเป็นพยานหลักฐานเพื่อส่งพนักงานสอบสวนเพื่อประกอบการดำเนินคดีตามกฎหมายหมวด ๒วิธีการค้น ยึด และอายัด ข้อ๗ ในการค้น ยึด หรืออายัดให้กระทำต่อหน้าผู้ประกอบกิจการอาหารสัตว์ เจ้าของสถานที่เลี้ยงสัตว์หรือบุคคลที่เกี่ยวข้องข้อ๘ การยึดหรืออายัดสิ่งของให้ทำเครื่องหมายที่สิ่งของนั้น และมีข้อความว่า ห้ามเคลื่อนย้าย หรือ ห้ามจำหน่ายแล้วแต่กรณี การบรรจุหีบห่อเอกสาร หรือสิ่งของนั้นจะต้องผูกมัด ให้เรียบร้อยพร้อมทั้งถ่ายรูปสิ่งของไว้เพื่อเป็นหลักฐานการยึดหรืออายัดสัตว์ที่ตรวจพบหรือสงสัยว่ามีการใช้วัตถุที่ห้ามใช้เป็นส่วนผสมในอาหารสัตว์ให้ทำเครื่องหมายที่ตัวสัตว์ หรือจะใช้แผ่นเลขหมายผูกคอ หรือต้อนเข้าคอกแล้วผูกเชือกปิดผนึก ทำเครื่องหมาย ที่ประตูคอก และมีข้อความว่า ห้ามเคลื่อนย้าย หรือ ห้ามจำหน่ายแล้วแต่จะเห็นสมควร แต่อย่าให้เป็นการขัดข้องต่อการเลี้ยงและดูแลรักษาสัตว์พร้อมทั้งถ่ายรูปไว้เพื่อเป็นหลักฐานโดยพนักงานเจ้าหน้าที่อาจมอบหมายให้เจ้าของสัตว์เป็นผู้รับผิดชอบเลี้ยงสัตว์นั้นก็ได้ให้พนักงานเจ้าหน้าที่จัดทำบัญชียึดหรืออายัดและให้ทำบันทึกถ้อยคำของผู้ประกอบกิจการอาหารสัตว์ เจ้าของสถานที่เลี้ยงสัตว์หรือบุคคลที่เกี่ยวข้อง และให้เก็บตัวอย่างอาหารสัตว์ หรือสิ่งใด ๆ ที่ได้จากสัตว์เพื่อนำไปทดสอบ ตรวจ หรือวิเคราะห์ทางห้องปฏิบัติการ โดยใช้บันทึกการเก็บตัวอย่างข้อ๙ ในกรณียึดหรืออายัดเพื่อทดลอง ตรวจหรือวิเคราะห์ทางห้องปฏิบัติการตามข้อ ๘ วรรคสามแล้วไม่พบความผิดและไม่มีการดำเนินคดีให้พนักงานเจ้าหน้าที่แจ้งคำสั่งว่าไม่มีการดำเนินคดีและแจ้งให้ผู้ประกอบกิจการอาหารสัตว์เจ้าของสถานที่เลี้ยงสัตว์ยื่นคำร้องขอคืนสิ่งที่ยึดหรือเพิกถอนการอายัดแล้วแต่กรณีภายในเก้าสิบวันนับแต่วันที่ได้รับการแจ้งคำสั่งว่าไม่มีการดำเนินคดีหมวด ๓การทำบันทึก ข้อ๑๐ บันทึกการยึดหรืออายัดอาหารสัตว์ภาชนะบรรจุ เอกสาร หรือสิ่งใด ๆ ที่เกี่ยวกับอาหารสัตว์ตามพระราชบัญญัติควบคุมคุณภาพอาหารสัตว์ พ.ศ. ๒๕๕๘บันทึกการเก็บตัวอย่างอาหารสัตว์และบันทึกถ้อยคำให้เป็นไปตามเอกสารแนบท้ายระเบียบนี้ประกาศ ณ วันที่ ๑๑เมษายน พ.ศ. ๒๕๕๙อยุทธ์ หรินทรานนท์อธิบดีกรมปศุสัตว์[เอกสารแนบท้าย]๑. บันทึกการยึดหรืออายัดอาหารสัตว์ภาชนะบรรจุ เอกสาร หรือสิ่งใดๆเกี่ยวกับอาหารสัตว์ตามพระราชบัญญัติควบคุมคุณภาพอาหารสัตว์ พ.ศ. ๒๕๕๘๒.บันทึกแนบท้ายการอายัด๓.บันทึกการเก็บตัวอย่างอาหารสัตว์๔.บันทึกถ้อยคำ(ดูข้อมูลจากภาพกฎหมาย)ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๘ ง/หน้า ๑/๒๙ เมษายน ๒๕๕๙